Op die N4 naby Machadodorp is ’n vragmotor wat dwars oor die pad getrek is, aan die brand gesteek. Volgens brig. Leonard Hlathi, woordvoerder van die polisie in Mpumalanga, hou dit verband met die drama buite die landdroshof.
Toe die betogers van die hof se besluit hoor, het hulle oproerig geraak en klippe na die hof geslinger. Die polisie het rubberkoeëls geskiet in ’n poging om die skare te kalmeer.